**Բլեր Անդերվուդ** (անգլ.՝ Blair Underwood, օգոստոսի 25, 1964(1964-08-25), Տակոմա, Վաշինգտոն, ԱՄՆ), կինոյի և հեռուստատեսության ամերիկացի դերասան, առավել հայտնի է «Լոս Անջելեսի օրենք», «Ծեր Քրիստինի նոր արկածները», «Կեղտոտ, թաց փողեր», «Իրադարձություն», «Բուժում» սերիալներում մարմնավորած դերերով։ «Ոսկե գլոբուս» (1991, 2009) և «Գրեմի» մրցանակների (2009) դափնեկիր։

Երիտասարդություն
----------------

Անդերվուդը ծնվել է Վաշինգտոն նահանգի Տակոմա քաղաքում։ 
Նրա հայրը՝ Ֆրենկ Անդերվուդ-ավագը, Ամերիկայի Միացյալ Նահանգների զորքերի գնդապետ էր, իսկ մայրը՝ Մերլին Էնն Անդերվուդը, դիզայներ։ Բլերն ունի ավագ եղբայր և երկու կրտսեր քույր։
Դերասանի մանկությունն անցել է ԱՄՆ-ի զինվորական բազաներում ու Գերմանիայի Շտուտգարտ քաղաքում, ուր այդ ժամանակ մարտական ծառայության էր նրա հայրը։

Բլերը սովորել է Վիրջինիա նահանգի Պիտերսբերգ քաղաքի ավագ դպրոցում, ինչպես նաև Կարնեգի Մելոն քոլեջում հաճախել է թատերական պարապմունքների։ *Phi Beta Sigma* հասարակական կազմակերպության անդամ է։

Կարիերա
-------

Բլեր Անդերվուդը 41-րդ «Էմմի» մրցանակաբաշխության ժամանակ, 1989 թվական, սեպտեմբեր
Առաջին անգամ Անդերվուդը նկարահանվել է 1985 թվականին «Հակամարտության ուղիներ» ֆիլմում և «Կոսբիի շոու» հեռուստասերիալում։ 
«Մեկ կյանք ապրելու համար» օճառային օպերայում Բոբ Բլյուին մարմնավորելուց հետո նա հրավիրվել է կատարելու դատախազ Ջոնաթան Ռոլինզի դերը «Լոս Անջելեսի օրենքը» սերիալում, որ նկարահանվել է 1987-1994 թվականներին։
Այդ աշխատանքի համար 1991 թվականին Անդերվուդն ստացել է իր առաջին մրցանակը՝ «Ոսկե գլոբուս»։ 1996 թվականին եղել է *Playgirl* ամսագրի հուլիսյան համարի շապիկին։

Նկարահանվել է «Զինված ջոկատ» (1993), «Արդար դատաքննություն» (1995), «Կանչ» (1996), «Խոր ազդակ» (1997), «Բախում անդունդի հետ» (1998), «Մարտի կանոններ» (2000) և «Տնային առաջադրանք (ֆիլմ)» (2011) ֆիլմերում։
2000 թվականին «Քաղաքային հրեշտակեր» ֆիլմում ունեցել է գլխավոր դեր։ Հրավիրվել է «Օրենք և կարգ։ Հատուկ կորպուս» սերիալի էպիզոդներից մեկի նկարահանմանը։ «Բժշկում» հեռուստասերիալում խաղացել է հոգեբանի մոտ գնացող կործանիչի օդանաչուի դերը (երկրորդ անգամ «Ոսկե գլոբուս» մրցանակի դափնեկիր)։ Նկարահանել է «Կամուրջ դեպի ոչ մի տեղ» (2009) ֆիլմը։

2010-2011 թվականներին Էլիս Մարտինեսի գիտաֆանտաստիկ «Իրադարձություն» սերիալում մարմնավորել է Ամերիկայի նախագահին։ Հնչյունավորել է *The Legend of Spyro: Dawn of the Dragon* խաղը։

2000 թվականին Անդրվուդը հայտվել է *People* ամսագրի «50 ամենագեղեցիկ մարդիկ» ցանկում, իսկ TV Guide-ը նրան անվանել է «90-ականների ամենաազդեցիկ դեմքերից մեկը»։
2007 թվականին Բլերն ամուսիններ Սթիվեն Բարնսի և Թանանարիվ Դուի հետ հեղինակել է *Casanegra: A Tennyson Hardwick* վեպըը։ Նրանք գրել են նաև *In the Night of the Heat* և (2009) *From Cape Town with Love* (2010) գրքերը։
2009 թվականին Նիկսոն Սինտիայի և Բո Բրիջի հետ, Ալբերտ Գոռի «Անհարմար ճշմարտություն» գրքի ընթերցանության համար, «Լավագույն խոսքային ալբոմ» կատեգորիայում արժանացել են «Գրեմիի»։

Անձնական կյանք
--------------

1989 թվականին Բլեր Անդերվուդը դարձել է «Արտիստները հանուն նոր Հարավաֆրիկայի» ոչ առևտրային կազմակերպության համաֆինանսավորող, Հարավաֆրիկյան Հանրապետությունում զբաղվելով ժողովրդավարությամբ և մարդու իրավունքների պաշտպանությամբ։ 
Բացի այդ նա ներկայացրել է մի քանի բարեգործական կազմակերպություններ։ 
1993 թվականին Լոս-Անջելեսյան Մկանային դիստրոֆիայի ասոցիացիայի մասնաճյուղում կատարած աշխատանքի համար արժանացել է «Հումանիտար պարգևի»։
Դրանից տասը տարի անց Բլերը դերասանուհի Էշլի Ջադի հետ դարձել է *YouthAIDS* բարեգործական կառույցի ներկայացուցիչ, ովքեր զբաղվում էին ՁԻԱՀ-ի դեմ կազմակերպվող աշխատանքներով։ 
Հաջորդ տարի Բլերը նկարահանվել է *Fulfillment* հիմնադրամի գովազդում։ Ադերվուդը եղել է Լոս Անջելեսում, Դենի Գլովերի ղեկավարած *Robey Theatre Company* թատերական խմբի հոգաբարձու։

Աջակցել է Բարաք Օբամայի թեկնածությանն ԱՄՆ-ի նախագահի ընտրություններին և հաճախ ելույթ է ունեցել նրա կազմակերպած հանրահավաքներին։
Անդերվուդն առաջին անգամ իմացել է Օբամայի մասին *Հարվարդի իրավաբանական դպրոցում* «Լոս Անջելեսի օրենք» ֆիլմի փորձեր ժամանակ, որտեղ ապագա նախագահը եղել է դպրոցի պաշտոնական թերթի տնօրենը։

ԴՆԹ-ի անալիզի շնորհիվ Անդերվուդը բացահայտել է, որ նա սերում է վենգոների ցեղից, ովքեր ապրել են Հյուսիսարևմտյան Կամերուն պետության ներկայիս տարածքում։

1994 թվականի սեպտեմբերի 17-ին ամուսնացել է Դեզիր ԴաԿոստայի հետ։ Նրանք ունեն երեք երեխա՝ Փերիսը, Բրիելը և Բեյքը։

Ծանոթագրություններ
------------------

1. 1 2  Internet Broadway Database — 2000.
2. 1 2  GeneaStar
3. ↑  «Blair Underwood for President! NBC The Event Series Trailer and Jet Magazine Cover!». *UrbLife.com*. 2010 թ․ օգոստոսի 30. Արխիվացված է օրիգինալից 2012 թ․ սեպտեմբերի 13-ին.
4. ↑  Blair Underwood Biography (1964-)
5. ↑  Brennan, Patricia (1989 թ․ օգոստոսի 6). «Blair Underwood; 'Common Sense' Career Moves». Արխիվացված է օրիգինալից 2012 թ․ հուլիսի 25-ին. Վերցված է 2022 թ․ հունվարի 4-ին.
6. 1 2 3 4  «imdb.com». *Biography for Blair Underwood*. Արխիվացված է օրիգինալից 2012 թ․ սեպտեմբերի 13-ին. Վերցված է 2007 թ․ հունվարի 7-ին.
7. 1 2  «NPR». *A Conversation with Blair Underwood*. Արխիվացված է օրիգինալից 2012 թ․ սեպտեմբերի 13-ին. Վերցված է 2007 թ․ հունվարի 7-ին.
8. ↑  «NBC Picks Up Three New Series for 2010–11 Season with "The Event", "Outsourced" and "Love Bites"». *The Futon Critic*. 2010 թ․ մայիսի 7. Արխիվացված է օրիգինալից 2012 թ․ օգոստոսի 1-ին. Վերցված է 2010 թ․ մայիսի 16-ին.
9. ↑  Hibberd, James (2010 թ․ մայիսի 16). «NBC's fall schedule, upfront revealed». *The Live Feed*. The Hollywood Reporter. Արխիվացված է օրիգինալից 2012 թ․ օգոստոսի 1-ին. Վերցված է 2010 թ․ մայիսի 16-ին.
10. ↑  Книга Андервуда Արխիվացված 2012-03-02 Wayback Machine
11. ↑  «In the Night of the Heat A Tennyson Hardwick novel By Tananarive Due, Steven Barnes and Blair Underwood». Արխիվացված է օրիգինալից 2012 թ․ փետրվարի 4-ին. Վերցված է 2018 թ․ օգոստոսի 23-ին.
12. ↑  «From Cape Town With Love A Tennyson Hardwick novel By Blair Underwood, Tananarive Due and Steven Barnes». Արխիվացված է օրիգինալից 2012 թ․ փետրվարի 6-ին. Վերցված է 2018 թ․ օգոստոսի 23-ին.
13. ↑  Лауреаты «Грэмми»
14. ↑  «blairunderwood.com». *Difference*. Արխիվացված է օրիգինալից 2006 թ․ մարտի 19-ին. Վերցված է 2007 թ․ հունվարի 7-ին. `{{cite web}}`: Invalid `|url-status=unknown-host` (օգնություն)
15. ↑  Kantor, Jodi (2007 թ․ հունվարի 28). «In Law School, Obama Found Political Voice». New York Times. Վերցված է 2008 թ․ դեկտեմբերի 28-ին.
16. ↑  «*A welcome surprise that my people are from Nigeria & Ibo people*» Արխիվացված 2008-12-19 Wayback Machine

Արտաքին հղումներ
----------------

* Բլեր Անդերվուդ Internet Movie Database կայքում
* Բլեր Անդերվուդի պաշտոնական կայքը
* Արտիստներ նոր Հարաֆային Ամերիկայի համար

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բլեր Անդերվուդ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · MusicBrainz · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1266200 · BNF: 142349066 · GND: 107333337X · ISNI: 0000000114403642 · LCCN: no95037044 · SUDOC: 129307955 · VIAF: 529149196254574790213 · WorldCat VIAF: 529149196254574790213 |

 |

 |